**บทที่ 1**

**บทนำ**

**ความเป็นมาและความสำคัญ**

การศึกษาเป็นสิ่งที่มีความสำคัญอย่างยิ่งต่อสังคมเนื่องจากจะทำหน้าที่ผลิตบุคคลให้มีความรู้แล้วยังต้องสอดคล้องกับความต้องการของสังคมอีกด้วย ยังทำหน้าที่ผลักดันสังคมให้พัฒนาไปในทิศทางที่ดีมากยิ่งขึ้นการศึกษาถือเป็นพื้นฐานในการเรียนรู้เพื่อเสริมสร้างพัฒนาการในด้านอื่นๆ ดังนั้น การให้การศึกษาสำหรับเด็กปฐมวัยหรือระดับอนุบาลซึ่งถือได้ว่าเป็นวัยแห่งการเริ่มต้นการเรียนรู้ จึงมีจุดมุ่งหมายเพื่อเสริมสร้างพัฒนาการและความพร้อมในการเรียนรู้แก่เด็ก ทั้งทางด้านร่างกายอารมณ์จิตใจ สังคม และสติปัญญา ปลูกฝังคุณธรรมจริยธรรมและค่านิยมไทย ดังนั้น ครูผู้สอนต้องมีการวางแผนการจัดกิจกรรมการเรียนรู้ มีการส่งเสริมด้านต่างๆ โดยเฉพาะการส่งเสริมทักษะการคิดเมื่อเด็กได้รับการพัฒนาด้านการคิดที่ดีก็จะส่งผลต่อพัฒนาในด้านอื่นๆ การคิดมีหลากหลายประเภท ไม่ว่าจะเป็นการคิดวิเคราะห์ การคิดคล่อง การคิดสังเคราะห์และการคิดสร้างสรรค์ถือเป็นอีกประเภทหนึ่งของการคิดที่มีความสำคัญมากต่อเด็กอนุบาล สอดคล้องกับความคิดเห็นของความคิดสร้างสรรค์นับว่ามีความสำคัญทั้งต่อชีวิตและสังคม

 การจัดการศึกษาสำหรับเด็กปฐมวัยจำเป็นต้องมีการวางแผนที่ดีและเหมาะสมกับอายุสามารถกระตุ้นและสนับสนุนการเจริญเติมโตของสมองโดยมีผลโดยตรงต่อสติปัญญาและความประพฤติของเด็กซึ่งจะเป็นรากฐานในการคิดการประพฤติตนและสุขภาพของวงจรชีวิตคนๆนั้น ซึ่งประสบการณ์ที่ได้รับในช่วงปฐมวัยจะมีผลต่อระบบสมองที่ทำให้เด็กสามารถรับรู้ กล่าวได้ว่าเด็กได้รับผลกระทบโดยตรงจากประสบการณ์ที่เด็กได้รับในช่วงปฐมวัย (Elliot, 2002, p.14) การจัดการศึกษาสำหรับเด็กปฐมวัยจึงมีความสำคัญอย่างยิ่งเพราะในเด็กระดับปฐมวัยจะมีการพัฒนาด้านต่างๆ เจริญเติมโตอย่างรวดเร็วโดยเฉพาะอย่างยิ่งการพัฒนาด้านสติปัญญาดังนั้นจึงมีความจำเป็นที่จะต้องจัดประสบการณ์ให้เหมาะแก่เด็กเพื่อกระตุ้นพัฒนาการด้านๆ ให้เด็กได้เจริญเติบโตเต็มศักยภาพของเด็กแต่ละคนไป (มหาวิทยาลัยสุโขทัยธรรมาธิราช, 2536, น 551)

การสอนแบบจิตปัญญาถือเป็นอีกหนึ่งเป็นรูปแบบการสอนที่มีองค์ประกอบที่สอดคล้องกับการพัฒนาความสามารถในการแก้ปัญหาของเด็กปฐมวัย เน้นลักษณะของการเรียนการสอน 5 ประการดังนี้ คือ ผู้เรียนลงมือปฏิบัติด้วยความคิด (Active learning) มีการแสดงออก (Behaving well) เรียนรู้แบบร่วมมือ (Cooperative learning) เรียนรู้จากการค้นพบ (Discovery learning) และมีความก้าวหน้าในการเรียนรู้ (Progress) ซึ่งการให้เด็กได้ปฏิบัติ มีส่วนร่วมใน การคิดและค้นพบทําให้เกิดทักษะในการคิดแก้ปัญหา การจัดประสบการณ์จะเน้นที่การดําเนินกิจกรรมของครูที่จะทําให้เด็กเกิดการเรียนรู้ด้วยตนเอง ซึ่งยึดเด็กเป็นศูนย์กลาง และที่มุ่งเน้นถึงจิตใจของเด็กอย่างมีความสุขควบคู่ไปกับ การพัฒนาปัญญา โดยให้ความหมายของจิตว่าเป็นการเรียนที่ตรงกับความต้องการ ของผู้เรียน มีปฏิบัติการทางความคิด ตื่นตัวและสนุกที่จะเรียน ส่วนปัญญาหมายถึงการส่งเสริมพุทธิปัญญาด้วยการเพิ่มพูนและขยายข้อความรู้ที่จําเป็นต้องเรียนให้เกิด ความเข้าใจอย่างกระจ่าง และจดจําได้

การจัดกิจกรรมการเรียนรู้ แบบจิตปัญญามุ่งให้เด็กค้นพบความรู้ตามมโนทัศน์ที่ครูจัด เป็นหน่วยการเรียน โดยใช้หลักทฤษฎีการเรียนรู้ของพีอาเจต์ (Piaget) และการเรียนรู้ ด้วยการค้นพบของบรูนเนอร์ (Bruner) โดยมีจุดประสงค์เพื่อให้ผู้เรียนเกิดการเรียนรู้จาก มโนทัศน์ จากกิจกรรมการสอนด้วยการลงมือปฏิบัติและคิดด้วยตนเอง เกิดการเรียนรู้สิ่งใหม่และสามารถนำประสบการณ์ที่เคยใช้ในอดีตมาปรับปรุงและประยุกต์ใช้ให้เกิด “คุณค่าใหม่”ให้เหมาะสมกับการเรียนรู้และการพัฒนาในด้านของผู้เรียนในสังคมยุคปัจจุบันดังนั้นการศึกษาที่เน้นการพัฒนาจิตใจหรือคุณภาพด้านในของมนุษย์นับเป็นกระแสความพยายามในการผลักดันกระบวนการทัศน์ใหม่สำหรับเด็กปฐมวัยในการจัดการศึกษาที่ต้องสร้างให้เกิดการเปลี่ยนแปลงจิตสำนึกของผู้เรียนจากการมองทุกสิ่งแบบอย่างสู่โลกทัศน์แบบองค์รวม (เครือมาส แสนตรี, 2557: online)

**สถานการณ์ปัจจุบัน**

 การเรียนรู้แบบจิตปัญญา มีแนวคิดจากทฤษฎีของปรัชญาพิพัฒนนิยม ทฤษฎีพุทธิปัญญาของ Piaget ทฤษฎีการเรียนรู้ของ Bruner และทฤษฎีสังคมของ Vygotsky เน้นกระบวนการทำงานของสมองเป็นหลัก โดยปรัชญาพิพัฒนนิยมได้อธิบายถึงการพัฒนาที่เน้นว่าการเรียนรู้เกิดจากการลงมือกระทำนั่นเอง ทฤษฎีพุทธิปัญญาของ Piaget ได้อธิบายถึงกรอบความรู้ หรือองค์ความรู้ที่เกิดจากกระบวนการรับรู้ ความเข้าใจ และการคิด เป็นกระบวนการ การซึมซับสิ่งใหม่ ทฤษฎีการเรียนรู้ของ Bruner ได้อธิบายถึงกระบวนการคิดการเรียนรู้ของเด็ก ที่เกิดจากการมีปฏิสัมพันธ์กับสิ่งที่ได้เรียน มีการสัมผัส กระทำ รับรู้ ทำให้เกิดภาพ และความเข้าใจ ทฤษฎีสังคมของ Vygotsky ได้อธิบายถึงการมีปฏิสัมพันธ์กับสิ่งแวดล้อมและบุคคลอื่นรอบตัว กระบวนการทำงานของสมองได้อธิบายถึงสมองซีกซ้ายและขวา ซึ่งการทำงานของสมองเป็นกระบวนการของข้อมูลและมีคลื่นสมองที่จะเปิดรับการเรียนรู้ สัมผัสรู้ การหยิบจับสัมผัส ลงมือกระทำและมีจิตที่สามารถรับรู้จากการเรียนด้วยอารมณ์ที่สนุกสนานและผ่อนคลาย (กุลยา ตันติผลาชีวะ. 2551 : 22–23 อ้างถึงใน กนกกาญจน์ พิศนุย. 2557: online)

 จากที่กล่าวมา จึงทำให้มีผู้สนใจนำการจัดการเรียนรู้แบบจิตปัญญามานำไปประยุกต์ใช้ในการวิจัยเพื่อการพัฒนาการเรียนการสอน เช่น ผลงานการศึกษาของ กนกกาญจน์ พิศนุย. (2557 : online) ที่ทำศึกษาด้วยการวิจัยกึ่งทดลอง เป็นการศึกษาผลของโปรแกรมการเรียนรู้แบบจิตปัญญาที่มีต่อความฉลาดทางอารมณ์ของเด็กปฐมวัย โรงเรียนทหารอากาศบำรุง จังหวัดนครราชสีมา เพื่อศึกษาความฉลาดทางอารมณ์รายด้านและโดยรวมของเด็กปฐมวัย ก่อนและหลังเข้าร่วมโปรแกรมการเรียนรู้แบบจิตปัญญา เพื่อเปรียบเทียบความฉลาดทางอารมณ์รายด้านและโดยรวมของเด็กปฐมวัย ก่อนและหลังเข้าร่วมโปรแกรมการเรียนรู้แบบจิตปัญญา กลุ่มตัวอย่างเป็นเด็กปฐมวัย อายุระหว่าง 4-5 ปี โรงเรียนทหารอากาศบำรุง จังหวัดนครราชสีมา จำนวน 23 คน ซึ่งได้จากการเลือกแบบเจาะจง เครื่องมือที่ใช้ในการวิจัยประกอบด้วย โปรแกรมการเรียนรู้แบบจิตปัญญา จำนวน 20 ครั้ง ครั้งละ 30 นาที และแบบประเมินความฉลาดทางอารมณ์ของกรมสุขภาพจิต แบบแผนการทดลองเป็นแบบกลุ่มตัวอย่างเดียวมีการประเมินก่อน-หลัง การวิเคราะห์ข้อมูลใช้การทดสอบค่าที

ผลการวิจัยพบว่า หลังการทดลอง เด็กปฐมวัยที่ได้เข้าร่วมโปรแกรมการเรียนรู้แบบจิตปัญญามีคะแนนความฉลาดทางอารมณ์ทั้งด้านเก่ง ด้านดี ด้านสุข และโดยรวมสูงขึ้นอย่างมีนัยสำคัญทางสถิติที่ระดับ .01